Blinkwater | Resensies
4.7 uit 5van 49 resensies vir Blinkwater
Vanessa H - Feb 2020
Wow. So cosy and the scenery was unbelievable.
No words can describe the experience we had. We found it very difficult to return home. A part of us stayed behind at Blinkwater.
Paula H - Feb 2020
Wonderlikste uitsig met 'n huislike atmosfeer.
Ons het heerlik gekuier met ons hondekind. Baie dankie vir 'n 5 ster naweek. Julle sien ons definitief weer.
Petro R - Feb 2020
Asemrowende uitsig uit 'n gerieflike woonstel.
Ons het die 5 dae in Kleinmond terdeë geniet en dit kan grotendeels toegeskryf word aan die lieflike verblyf wat ons gehad het. Baie dankie Sophia vir die hartlike verwelkoming en die volledige inligting wat jy verskaf het rakende die dorp en omgewing. Die woonstel was 'n fees, netjies, gerieflik en met 'n pragtige uitsig op die hawe en die pragtige oseaan. Blinkwater is dié plek in Kleinmond om by te oornag.
Bert M - Okt 2019
Lovely location right by the sea and beach close by, beautiful nature!
Wynand V - Okt 2019
Wanneer jy wakker word, hoor jy die see en die stilte.
Adel V - Sep 2019
Ons het verskriklik lekker by Blinkwater gebly. Sophia is baie vriendelik en behulpsaam en laat jou rerig welkom voel. Die woonstel het alles wat mens nodig het. Die ligging is perfek! Baie dankie, ons sal vir seker weer daar bly.
Kobie V - Apr 2019
Sielsrus tussen die see se branders.
Dit was ons eerste keer by Blinkwater en ons as n gesin het dit baie geniet. Ons was hartlik ontvang deur die Du Toit's en het baie tuis gevoel. Dis rustig en privaat geleë met 'n pragtige uitsig oor die see en die omliggende berge. Net die regte plek om te ontspan en net af te skakel! Die akkommodasie is gerieflik, netjies, skoon en ruim. Daar was niks te kort nie. Baie goed georganiseerd. Ons sal beslis weer terug wees, en beveel dit aan vir enige toekomstige vakansieganger.
Bedagsame vriendelike gasvrye mense heerlike verblyf.
Uitstekende rus plekkie.
Margaret-dorothy V - Feb 2019
Sophia was baie vriendelik en verwelkomend. Die woonstel is gerieflik uitgelê. See-uitsig onverbeterlik. Wat vir my veral baie beteken het was die privaat ommuurde tuin(tjie) waar Buksie na hartelus veilig kon rondsnuffel en op die gras lê of in die sonnetjie op sy duvet bak. Sy veiligheid en rustigheid was vir my van optimale belang en het veroorsaak dat ek kon ontspan. Blinkwaters is heerlik naby aan wandelpaadjies en selfs die hawe. Ek en Buks het elke oggend vroeg voor sonsopkoms gaan kyk na die vissersbootjies wat dapper, wit-skuimend, met piepklein liggies, die grootte see aandurf. Dit was baie spesiaal.
Lize C - Des 2018
Puik toegeruste eenheid, baie skoon, eersteklas gasvryheid, perfekte ligging. Sien julle binnekort weer!
Desiree N - Okt 2018
Pragtige uitsig, reg op die see!
Heerlike goed toegeruste tweeslaapkamer woonstel reg langs die see. Pragtige staproete na die strand.
Grant S - Sep 2018
Goeie prys, waarde en ligging.
Baie gerieflike ligging. Lieflike uitsigte, naby paadjies na die natuurreservaat en die strand. Die woonstel is baie skoon met al die geriewe.
Well priced, great location, good value.
Very convenient location. Lovely views, close to walkways to nature reserve and beach. Flat very clean with all conveniences.
Anereta R - Jun 2018
Waarde vir geld, puik veblyf met besonderse see-uitsigte.
Regtig puik akkommodasie wat beslis sonder huiwering aanbeveel kan word. Alhoewel hierdie woonstel op die grondvloer van die woning geleë is, bied dit besonderse see-uitsigte vanuit die 2 ruim slaapkamers, asook die ruim badkamer. Die woonstel is baie privaat met eie ingang vanaf die see-kant. Behalwe vir die vriendelike ontvangs en groet, het ons die huisbewoners glad nie gesien of gehoor tydens ons verblyf nie, maar was hul nogtans beskikbaar in geval van enige moontlike navrae. 'n Baie netjiese, privaat binne-tuin asook 'n ruim aparte onderdak braai-area is beskikbaar. Behalwe vir die skoon en netjiese toestand van die woonstel, is dit ook uiters goed toegerus vir selfsorg verblyf en sal ek dit ook aanbeveel vir langer vakansies. Met inagneming van die huidige tarief, beskikbare geriewe en mooi uitsigte, gaan jy ver soek om beter waarde vir geld te kry as by Blinkwater.
Cathy W - Mei 2018
Dit was absuluut fantasties.
Kon nie vir beter vra nie. Baie baie netjies en skoon. Baie gerieflik en alles wat mens nodig het is daar. Ons gaan beslis somner gou weer.
Laurette V - Apr 2018
Wonderlike gasvryheid, pragtige see-uitsig, dit was ongelooflik lekker.
Ons is hartlik verwelkom by Blinkwater in Kleinmond, die plek is pragtig, dis skoon en so goed beplan, want jy sien die see uit al die vertrekke. Ons kan dit ten sterkste aanbeveel. Die see aan die een kant en die pragtige berge aan die anderkant, die wonderlikste natuurskoon. Die eienaar se gasvryheid, ag dis net te veel om op te noem. Ons het dit terdeë gendiet.
Julia W - Apr 2018
'n Pragtige plek met 'n uitstekende ligging en uitsig. Die netheid en gasvryheid waarmee ons ontvang was, was baie opvallend en het dit 'n huis van jou huis af atmosfeer gegee. Daar is geen tekort aan enigiets in die huis nie.
Bambie En Marianne S - Apr 2018
Bambie En Marianne S
Pragtige uitsig op see en binne gerieflike stapafstand van pragtige kuns en dekor winkels, met baie lekker restaurante in ou hawe ontwikkeling.
Ons is baie vriendelik ontvang en was die heeltyd goed na omgesien deur ons gasvou Sophia. Ons 2 hondekinders het die 2 binnehowe terdeë geniet en ons kon lekker ontspan wetende dat hulle nie kan uitkom nie. Die braai-area is baie goed beskut met lekker sitplek. Lekker stappaaie in omgewing, maklik en meer uitdagend. Kombuis- en sitkamerarea is bietjie klein, maar knus. Slaapkamers is baie ruim met uitsigte op see en goeie linne. Daar is net een badkamer so jy moet deel. Uitstekende waarde vir geld a.g.v. ligging/uitsig, maar dekor nie luuks en nie modern.
Pierre K - Mrt 2018
Dit is beslis waarde vir geld. Plek is baie netjies. Ligging is uitstekend en redelik veilig. Goeie ontvangs en als was net lekker.
Bevan B - Feb 2018
Baie goeie ligging. Uistekende uitsig. Baie goed vir natuurliefhebbers, menigte staproetes en swemplekke.
Nické T - Feb 2018
Ons het heerlik gerus by Blinkwater! Met die blou-blink see sigbaar uit elke vertrek en die klanke van die see in jou ore het dit nie saak gemaak as ons binne moes bly met ons baba nie. Die woonstel is ruim en goed toegerus. Vriendelike diens en uitstekende ligging! Ek hoop ons kan sommer gou teruggaan!
Bianca V - Jan 2018
Die eenheid is ongelooflik netjies, die uitsig is besonders, die ligging is lekker sentraal en die verhuurders is dierbaar. Ons kom verseker terug!
Was absoluut heerlik, ligging uitstekend, skoon, netjies. Sophia hulle kan opreg trots wees met wat hulle aanbied. As ek een baie klein voorstel mag maak, sal net hou van koningingrootte-bed.
Lizette J - Nov 2017
Ideaal vir gesin met klein kindertjies.
Ons het so lekker gebly en is met gasvryheid ontvang! Die woonstel het alles gehad wat nodig is, met detail vir huislike gevoel. Ons 19 maande seuntjie was veilig om rond te loop en ons kon rustig kuier sonder om hom te steur.
Jaco D - Okt 2017
Rustigheid met ongelooflike see-uitsig.
Die woonstel is ruim, baie skoon en goed toegerus met alles wat jy nodig het. Welkome ontvangs. Ons sal beslis weer kom.
Nicolette L - Okt 2017
Dit was die mees ontspanne vakansie wat ons in 'n baie lang tyd gehad het. Eenheid is baie netjies en pragtige ligging.
Baie goeie waarde vir geld. Was wonderlik om ons hondjie saam te kon vat.
Ideale ligging met 'n ongelooflike see-uitsig.
Vriendelike ontvangs en advies oor restaurante en besienswaardighede.
Blinkwater beteken seker "heerlike gasvry ontspangerief op die oseaan se voorstoep" in Afrikaans!
Dit was 'n wonderlike wegbreek in 'n pragtige en keurig toegeruste woonstel met alles in wat ons moontlik kon nodig kry. Die eenheid word met sorg onderhou en is netjies en skoon. Ons ontvangs was hartlik en vriendelik en so ook die diens en belangstelling die res van ons verblyf en tot met ons vertrek. As ek oor iets moet kla, gaan ek oneerlik wees. Dit was net lekker en ons sal beslis weer Blinkwater besoek as ons in die omgewing kuier. Volpunte vir Sophia en CP.
Martin N - Apr 2017
Baie lekker gebly, rustig by die see en troeteldiervriendelik.
Was amazing, ons tweede keer wat ons gaan, nader aan die see kan jy nie voor vra nie. Sal weer bespreek en dit aanbeveel.
Als wat ons verwag het en nog meer, ons het dadelik welkom gevoel. Heerlik gerus, wens ons kon langer bly.
Gerrit M - Apr 2017
Baie aangename verblyf in 'n ruim, skoon woonstel.
Die gasvrou is baie vriendelik en verskaf nuttige inligting betreffende besienswaardighede en restaurante. Die woonstel is ruim, baie skoon en goed toegerus. Die onderdakbraai kom veral handig te pas. Beslis waarde vir geld!
Heerlike selfsorg woonstel.
Lieflike groot selfsorg eenheid met groot slaapkamer, groot badkamer met bad en stort, groot kombuis en lekker beskutte onderdak braaiplek. Reg op die see met pragtige uitsig en lieflike staproetes langs die see.
Anelda V - Mrt 2017
Die rustigheid met die see-uitsig is 'n moet vir enigeen wat alleen tyd wil spandeer.
Was 'n heerlike paar dae daar en was eintlik hartseer om te ry. Tannie Sophia het ons op die hande gedra. Sal vir enigeen aanbeveel om tyd hier te kom spandeer.
Anmi D - Jan 2017
'n Ideale plek om te rus en ontspan.
Wonderlike ligging, doodstil en net 'n fantastiese plek om af te saal.
Martin N - Okt 2016
Ons het 'n wonderlike tyd gehad. Die plek het alles wat mens benodig en meer. Jy gaan slaap en al wat jy kan hoor is die branders wat breek. Baie goed geleë en naby aan baie staproetes en perfekte plek om die walvisse te sien. Sal definitief weer hier bespreek. Die eienaars is ook baie vriendelik en verwelkomend.
Ruth V - Sep 2016
Very pleasant,cozy and great view.
The weekend was amazing, loved falling asleep and waking up to the sound of the waves. Place was very neat and clean. The TV is bit small, but definitely value for money. Will most definitely go back again and recommend it to friends and family.
Jennifer M - Aug 2016
Ons het baie lekker gebly, sal weer terug wees! Gevoel soos a hotel suite, gerieflik met 'n pragtige uitsig en uitstekende geriewe met groot badkamer en baie skoon.
Maryke P - Jul 2016
Pragtige omgewing waar mens se siel kan rus.
Baie netjiese en lekker verblyf gewees. Is naby alles en loopafstand van al die oulike plekkies met die mooiste see-uitsig!
Sulize R - Mei 2016
Lekker wegkruipplekkie vir 'n gesin of selfs net twee. Wens ons kon langer gebly het, maar sal definitief weer bespreek!
Ricus N - Feb 2016
Wat 'n uitstekende naweek! See, vars lug en die kop is weer "skoon". Fantasties om te gaan slaap met die gedruis van die see in jou ore. Alles wat jy nodig het is op een plek. Sal weer gaan!
Anelda V - Nov 2015
Fantasties, heerlik en ons kom kuier definitief weer!
Ons het heerlik gebly en die 2 wors kinders het dit nog meer geniet. Vriendelik ontvang en baie behulpsaam. Ons sal weer en weer gaan!
Johanna H - Nov 2015
See-aansig skep 'n atmosfeer van rustigheid en vrede.
Ons het die tydjie baie geniet. Die gastehuis bied beslis waarde vir geld en kan aanbeveel word.
Andries C - Okt 2015
Baie rustig en mooi. Baie walvisse gesien.
Baie rustig en baie gasvrye ontvangs. Sou graag wou hê dat die leefarea oor die see uit kyk. Maar sal dit aanbeveel by enigiemand wat hou van 'n rustige wegbreeknaweek of vakansie.
Ramona W - Jun 2015
Wat 'n "awesome" nawekie weg was dit vir ons tweetjies. Alles was so perfek en het ons stoutste verwagtinge oortref. Behalwe dat ons "nessie" vir die naweek absoluut uitsonderlik was is dit ook 'n absolute moet om die vriendelike mense van Kleinmond te ontmoet. Hoog aanbeveel vir almal!
John W - Mei 2015
Ons het twee vriendinne trakteer op drie nagte se verblyf op die mooiste plek.
Netjies, skoon en goed toegerus. Wonderlik geleë. Veilig en vriendelik. Baie dankie vir aangename verblyf!
Anina S - Apr 2015
Netjiese plek met uitstekende ligging.
Ons het lekker gebly en voorsiening is gemaak vir beurtkrag waarvoor ons dankbaar was. Maak seker om aan te dui hoe die persone wil deel as die bespreking gemaak word aangesien die linne daarvolgens uitgesit word (m.a.w. of enkel beddens opgemaak word of dubbelbed).
Winnie R - Jan 2015
Baie mooi plekkie, perfek gele, en als wat mens nodig het.
Ons het baie lekker gekuier, elke aand met die see se gedruis gaan slaap en ook so wakker geword. Ek het net een voorstel ... Die deur vanaf die woonstel na die huis by die trappe, glo nie almal sal daarvan hou dat die eienaar heeltyd toegang het tot woonstel, sluit die deur en bly uit terwyl daar gaste is. Verder geen klagtes.
Dolf K - Des 2014
Pragtige plekkie langs die see.
Het heerlik gekuier en lekker geslaap op die beddens. Oulike klein binnetuintjie en die braaiplek het ook baie goed gewerk.
Andrée T - Okt 2014
Ons is vriendelik ontvang. Dis 'n heerlike woonstel, skoon en goed toegerus. Jy raak elke aand aan die slaap met die see in jou ore. Sal verseker weer daar tuis gaan.
Glenn K - Sep 2014
Lekker kuierplek, heel rustig en gesellig.
Die mikrogolf oond in die kombuis is buite werking en is baie oud ... Maar nader aan die see kan 'n mens nie kom nie!
https://d288tngog90ix0.cloudfront.net/AAEAAQAAAAAAAAAAAAAAJGI1ODRiMGU2LTdlZDctNGJhNy1iODlkLTI5MjhlZTg5NmI2Yg?w=1440&h=960&fit=crop&auto=format Vanaf R700 per nag (vir 2 persone) 49 5 1 5 14 Marine Avenue Kleinmond 7195 Wes-Kaap 086 999 0018 15:00-22:00 10:00 -34.345544586655 19.01079622639